jkorsvik/nowiki_second_scrape_merged huggingface dataset:
Armand Hammer United World College of the American West

Armand Hammer United World College of the American West er en av skolene til United World Colleges-stiftelsen. Skolen ble stiftet i 1982 av filantropen Armand Hammer. Skolen ligger i tettstedet Montezuma, like utenfor byen Las Vegas, i San Miguel fylke, New Mexico. Skolen sin administrasjon, to av internatene, kantinen, flere klasserom og fritidsarealer ligger i det gamle Montezuma Slott. Skolen som er en to-årig internatskole, har omtrent 200 elever fra rundt 90 forskjellige land. 


== Historie ==
Armand Hammer ønsket å åpne en skole for UWC-stiftelsen, og donerte en stor sum av sin private formue til dette formålet. Skolen ble innviet av daværende president i UWC-stiftelsen Prins Charles i 1982. Siden åpningen har omtrent 2500 elever fullført sin videregående utdannelse ved skolen. Det gamle Montezuma slott, som ligger sentralt på skolens område, sto i mange år tomt og forfallent, ble i 2001 totalrenovert og tatt i bruk av skolen.


== Opptak ==
Opptak til skolen er basert på personlig motivasjon og akademiske resultater, uavhengig av etnisk, nasjonal, religiøs eller økonomisk bakgrunn. Elever søker opptak til UWC sine skoler gjennom hvert lands respektive nasjonalkomitéer, som igjen avgjør hvem som får plass. Elevene er mellom 16 – 18 år ved opptak. Praktisk talt alle elever har blitt tildelt stipender og legater for å dekke skolepengene. Disse stipendene og legatene er finansiert av tidligere elver, andre givere, forskjellige nasjonalkomitéer og utdanningstipender fra diverse statlige institusjoner. Den norske nasjonalkomitéen sender hvert år to norske elever til skolen. 


== Aktiviteter ved skolen ==
Alle elevene studerer for å få det anerkjente International Baccalaureate Diploma. Dette er et krevende undervisningsprogram på videregående skole nivå, hvor elevene velger seks eller sju fag fra bestemte faggrupper. Skolen legger stor vekt på at elevene skal aktivt delta i diskusjoner og prosjektgrupper som tar for seg internasjonale spørsmål. 
Utenom det faglige programmet må elevene også delta i andre samfunnsnyttige aktiviteter. Eleven kan blant annet få avansert utdanning innen førstehjelp og delta i skolens søk og redningslag som deltar i redningsaksjoner etter behov i fjellområdene i det sørvestlige USA. Andre aktiviteter som tilbys er deltakelse i skogbrann forebyggende arbeid, leksehjelp til barn i området og besøkstjeneste til eldre og syke.


== UWC's motto ==
UWC makes education a force to unite people, nations and cultures for peace and a sustainable future. We educate individuals to take responsibility for shaping a better world.


== Eksterne lenker ==
(en) Offisielt nettsted 
United World Colleges
Norske nasjonalkomitéen
Pais

Pais er en blå vindrue som  hovedsakelig er dyrket fram i Sør-Amerika. De fleste vinstokkene dyrkes i Chile og Mexico. Den antas å være importert til denne regionen av de spanske conquistadorene på 1500-tallet.I Chile er druen spesielt utbredt i de sørlige områder Maule og Bio-Bio. Viner lagd av pais har tradisjonelt vært ansett som middelmådige viner, men i 2010-årene satset vinbøndene mer på denne druen, og økte salget.Druen har like egenskaper med druen mission eller druen criolla, som den heter i Argentina. Den kalles også Negra Peruana.


== Referanser ==
Strandafjellet

Strandafjellet er et skianlegg i Stranda kommune i Møre og Romsdal, åpnet for første gang i februar 1957. Kapasiteten den gang var 140 personer per time, trukket opp av en bensindrevet folkevognmotor.Anlegget ble av Verdens Gang kåret til Norges beste skianlegg for offpist-kjøring.Strandafjellet skisenter har 6 heiser; en telemix gondol/6-seter til Roaldshornet, en 4-seter stolheis til Langedalsegga, to t-krok, samt to tallerken-heiser. Anlegget ligger langt øst i Sunnmørsalpene, ca 60 km fra Ålesund sentrum. 
På Strandafjellet foregår også det årlige skirennet, og folkefesten «Alperittet» som går fra toppen av Roaldshornet (1230 moh), og ca 6 km ned til kaikanten i Stranda sentrum. (3 moh.)

Første gang etter nysnø er det alltid folk som kommer lenge før heisen åpner for å være førstemann til Blådalen. Etter et langt bratt parti, kan man velge å enten kjøre tilbake til skitrekk-traséen eller fortsette nedover skogen mellom trær og hytter.


== Referanser ==


== Se også ==
Liste over norske alpinanlegg


== Eksterne lenker ==
Strandafjellet
www.strandabooking.no
Bueskyting under Sommer-OL 1900

Bueskyting under sommer-OL 1900. Bueskyting var med på det olympiske programmet for første gang. Det ble konkurrert i seks grener, kun for menn, og totalt 153 bueskytere deltok. Konkurransen fant sted i parken Bois de Vincennes. Det var bare deltakere fra Frankrike, Belgia og Nederland. 


== Medaljer ==


=== Au cordon doré (50 m) ===


=== Au cordon doré (33 m) ===


=== Au chapelet (50 m) ===


=== Au chapelet (33 m) ===


=== Sur la perche à la herse ===


=== Sur la perche à la pyramide ===


== Eksterne lenker ==
Resultater og profilside Arkivert 28. november 2011 hos Wayback Machine. på sports-reference.com
Sunndalsfjorden

Denne artikkelen er om fjorden i Møre og Romsdal. For fjorden i Nord-Trøndelag med samme navn, se Sunndalsfjorden (Nord-Trøndelag).Sunndalsfjorden er en fjord i Sunndal kommune i Møre og Romsdal. Fjorden er en fortsettelse av Tingvollfjorden, og går fra kommunegrensa ved Ballsneset inn til kommunesenteret Sunndalsøra. Noen ganger kalles begge fjordene under ett for Sunndalsfjorden. Den egentlige Sunndalsfjorden er 17 kilometer lang, mens lengden sammen med Tingvollfjorden er 55 kilometer.
På vestsida rundt halvveis inn i fjorden ligger Øksendalsbukta og Øksendalsøra, hvor Øksendalstunnelen går mot sørøst inn til Sunndalsøra. Tunnelen er en del av fylkesvei 62 som fortsetter videre nordover på vestsida av fjorden. På østsida av fjorden ligger bygda Oppdøl, hvor riksvei 70 kommer fra Ålvundeid og fortsetter inn fjorden til Sunndalsøra.
Elvene Driva og Litledalselva munner ut i Sunndalsfjorden ved Sunndalsøra. Her ligger også Aura kraftverk og et stort aluminiumsverk. Ved Øksendalsøra munner elva Usma ut i fjorden.


== Referanser ==
Bergfrue

Bergfrue er en flerårig urt i sildrefamilien. Den er den mest imponerende av sildreartene i Norge og kan ikke forveksles med andre planter.
Den er flerårig, men bladrosetten med blomsterstengelen dør etter frøsettingen. Siderosettene kan overleve. Blomstene er hvite og sitter i en blomsterstand med vanligvis 50 til 200 blomster. I særskilte tilfeller kan den ha over tusen enkeltblomster. Bladene er vintergrønne og omvendt eggforma. Planten vokser i bratte, fuktige klippevegger på kalkrik berggrunn.
Arten har en disjunkt utbredelse i Europa. Den er vanligst i Norge, og utbredelsesområdet strekker seg så vidt inn i Sverige. Videre finnes arten sørøst på Island, i Pyreneene og i vestlige og sentrale deler av Alpene. I Norge er den ganske vanlig i hele landet, og i fjellet finnes den opp til 1300 moh.
Bergfrue ble kåret til Norges nasjonalblomst på en internasjonal botanisk kongress i Amsterdam i 1935. Den er også Møre og Romsdals fylkesblomst. Valle i Setesdal har også denne som sin kommuneblomst.
Den brukes av og til som fjellhageplante, men er ikke vanlig dyrket i Norge.


== Litteratur ==
Gjærevoll, Inger (1999). Norges fylkesblomster. Trondheim: Tapir Forlag. ISBN 82-519-1507-4. 
C. Grey-Wilson og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. s. 172–173. ISBN 82-512-0355-4. 
«Fjällbrud». Den virtuella floran. Besøkt 24. oktober 2015. 
«Nasjonalblomst for Norge». Norsk Botanisk Forening. Besøkt 24. oktober 2015. 
«Saxifraga cotyledon». Euro+Med Plantbase - the information resource for Euro-Mediterranean plant diversity. Besøkt 24. oktober 2015. 


== Eksterne lenker ==
(en) Bergfrue i Global Biodiversity Information Facility 
(no) Bergfrue hos Artsdatabanken 
(sv) Bergfrue hos Dyntaxa 
(en) Bergfrue hos NCBI 
(en) Bergfrue hos The International Plant Names Index 
(en) Bergfrue hos Tropicos 
(en) Kategori:Saxifraga cotyledon – bilder, video eller lyd på Wikimedia Commons 
Saxifraga cotyledon – detaljert informasjon på Wikispecies 
Urtekildens bildegalleri - bergfrue
Fjelldronning (Bergfrue) Arkivert 12. oktober 2018 hos Wayback Machine. – vulkaner.no
Hospitalsgata

Hospitalsgata finnes flere steder i Norge:

Hospitalsgata (Oslo)
Hospitalsgata (Stavanger)
Hospitalsgata (Trondheim)


== Se også ==
Hospitalgata som finnes i Larvik, Vadsø og Vardø.
Utah Jazz

Utah Jazz er et amerikansk basketballag som spiller i ligaen NBA. Laget holder til i Salt Lake City i Utah, og spiller hjemmekampene i EnergySolutions Arena.


== Hall of Fame ==
De følgende seks personene har hatt tilknytning til klubben, og er innvalgt i Naismith Memorial Basketball Hall of Fame:

Walter «Walt» Bellamy
Adrian Dantley
Gail C. Goodrich
Karl Malone
Peter P. «Pete» Maravich
John Stockton


== Eksterne lenker ==
(en) Offisielt nettsted 
(en) Utah Jazz – kategori av bilder, video eller lyd på Commons
Hospitalsgata (Oslo)

Se pekerside for flere forekomster av Hospitalsgata.Hospitalsgata er en gate på Hammersborg i bydel St. Hanshaugen i Oslo, som ikke har bebyggelse med adresse til gaten. Den er forlengelsen av Youngs gate fra Møllergata til Akersgata. Bebyggelsen ble revet i 1920-årene da Deichmanske bibliotek ble oppført og Henrik Ibsens gate (nå Hammersborggata) ble anlagt. Det meste av gaten ble lagt under «lokk» da Y-blokken i regjeringskvartalet ble oppført i slutten av 1960-årene og Arne Garborgs plass ble overbygd.
Navnet fikk gaten allerede i 1806 etter Militærhospitalet, som lå i nærheten. Før den gamle bebyggelsen ble revet, var gaten tilholdssted for en rekke begravelsesbyråer.


== Referanser ==


== Kilder ==
Knut Are Tvedt, red. (2010). «Hospitalgata [sic]». Oslo byleksikon (5. utg.). Oslo: Kunnskapsforlaget. s. 261. ISBN 978-82-573-1760-7. 


== Eksterne lenker ==
Faktaark hos Kartverket
Lokalhistoriewiki
Liste over vindruer

Dette er en liste over vindruer.
Iván Zamorano

Iván Luis Zamorano Zamora (født 18. januar 1967) er en tidligere chilensk fotballspiller. På aldersbestemt nivå spilte angrepsspilleren for Cultural Villa México og Benito Juárez. Etterhvert spilte han seg inn på A-laget i Benito Juárez, og signerte sin første proffkontrakt. Etter åtte sesonger i den vesle klubben ble han solgt for 35 000 pesos til Deportes Cobresal, fra en øde gruveregion ved navn El Salvador. Zamorano spilte for Deportes fra 1986 til 1988, og scoret imponerende 35 mål på 29 kamper.
Etter å ha overbevist i den chilenske serien tiltrakk prestasjonene hans seg naturligvis oppmerksomhet fra Europa. Bologna la pengene på bordet, og lokket det unge talentet over Atlanterhavet. Oppholdet ble dessverre en gigantisk skuffelse, og Zamorano fikk aldri spille noen obligatoriske kamper for italienerne. Neste stopp ble isteden Sveits og klubben St. Gallen. Zamorano spilte i den sveitsiske toppklubben fra 1988 til 1991, og scoret 33 mål på 56 kamper.
Denne prestasjonen la selvsagt større klubber merke til, og Zamorano skiftet klubb til Real Madrid. Etter en noe trøblete start ble han etterhvert fast på laget, og var en pålitelig målscorer i flere sesonger. Han ble i den spanske hovedstaden i fire sesonger, før han byttet klubb til Internazionale.
I 2001 vendte han nesa vestover igjen, og reiste tilbake til Sør-Amerika. Han spilte for Club de Fútbol América, før han avsluttet den fantastiske karrieren i favorittklubben Colo-Colo.
Zamorano la opp i 2004. Han spilte 69 landskamper for Chile og scoret 34 mål.


== Referanser ==


== Eksterne lenker ==
(de) Iván Zamorano – Munzinger Sportsarchiv 
(en) Iván Zamorano – Olympedia 
(en) Iván Zamorano – Sports-Reference (OL-resultater – arkivert) 
(en) Iván Zamorano – FIFA 
(en) Iván Zamorano – Transfermarkt 
(en) Iván Zamorano – national-football-teams.com 
(en) Iván Zamorano – WorldFootball.net 
(en) Iván Zamorano – FootballDatabase.eu 
(en) Iván Zamorano – Soccerway 
(en) Iván Zamorano – FBref
Pietrelcina

Pietrelcina er en liten by i provinsen Benevento i regionen Campania i Italia.  Den ligger ca. 350 moh og har et noe svalere klima enn flatlandet nedenfor. Byen har en befolkning på 3 083 og er mest kjent for å være fødestedet til den hellige Pio av Pietrelcina, født Francesco Forgione (1887–1968) (også kjent som Padre Pio).


== Vennskapsbyer ==
Pietrelcina er vennskapsby med:


== Referanser ==


== Eksterne lenker ==
Offisielt nettsted 
(en) Pietrelcina – kategori av bilder, video eller lyd på Commons 
(en) Pietrelcina – galleri av bilder, video eller lyd på Commons 
Fotogalleri fra Pietrelcina
Osterhaus’ gate (Oslo)

Osterhaus’ gate (1-27, 2-26) er en gate i strøket Hausmannsområdet i bydel St. Hanshaugen i Oslo. Gaten går fra Storgata til Møllergata. Den ble navngitt etter legatstifter og borgermester Nicolai Diderich Osterhaus (1754–1822)  i 1852.


== Bygninger ==
Av markante bygninger er Pinsemenigheten Bærøas hus i Osterhaus' gate 1. Lærernes Hus, Utdanningsforbundets konferansesenter står i 4a. I nummer 7 var Skandinavias første damphattefabrikk, eid av hattemaker Hans H. Holm. Dirigent og komponist Johan Gottfried Conradi bodde i nummer 11 på 1880-tallet. I nr 22 var Christiania Borgerskole, så Framhaldsskolen for jenter, siden Elvebakken videregående skole, før Oslo Voksenopplæring Rosenhof etablerte en avdeling i bygget. I nr 27 var Solidaritetshuset, tilholdssted for blant annet Rødt.


== Referanser ==
Valle prestegjeld

«Valle» har også andre betydninger.
Valle prestegjeld omfatter Valle og Bykle kommuner i Aust-Agder. Prestegjeldet er delt i to sogn som tilsvarer kommunene og har nynorsk som målform. I Valle prestegjeld er om lag 2500 mennesker bosatt, og de fleste av disse tilhører Den norske kirke. I prestegjeldet er det en menighet for Den evangelisk lutherske frikirke i Valle og en pinsemenighet i Bykle. Soknepresten i Valle prestegjeld bor i Valle. 


== Kirker i prestegjeldet ==
Presten har fire kirker han skal betjene (rekkefølge fra sør mot nord): 


=== Valle og Hylestad sokn ===
Hylestad kirke på Rysstad
Valle kirke i Valle


=== Bykle sokn ===
Bykle kirke i Bykle
Fjellgardane kirke på Hovden


== Sokneprester i Valle prestegjeld ==
Theis Salvesen (1989 – 2007)
Leif Raustøl (1981 – 1988)For en utfyllende oversikt, se eksterne lenker.


== Eksterne lenker ==
Arkivverket: Prestegjeld og sogn i Aust-Agder
Valle og Hylestad på kirken.no
Bykle prestegjeld på kirken.no
Prestar i Valle
Jess Carlsens gate (Oslo)

Jess Carlsens gate (2-14) er en liten gate i bydel St. Hanshaugen som går fra Hausmanns gate til Osterhaus' gate. Gaten er har fått navn etter sagbrukseier Jess Carlsen, som også eide Nordre Skøyen Hovedgård.


== Referanser ==


== Litteratur ==
Knut Are Tvedt, red. (2010). «Jess Carlsens gate». Oslo byleksikon (5. utg.). Oslo: Kunnskapsforlaget. s. 283. ISBN 978-82-573-1760-7.
Stripet sjokolademalle

Stripet sjokolademalle er en fisk som er populær i akvaristikken. 
Den blir opp til 24 cm lang.
Den er nattaktiv og foretrekker proteinrik mat.
Den er revirhevdende mot artsfeller.
Den har evnen til å lage en kvekkende lyd, noe den ofte benytter seg av hvis den blir fanget f.eks. i en håv.
På hver brystfinne har fisken en kraftig og skarp pigg.
Det vitenskapelige navnet Platydoras kommer av gresk platys, «flat», og doras, «skinn», noe som refererer til den flattrykte hodeformen.
Den foretrekker en pH på 6,0 – 7,5, og en temperatur på mellom 23 og 30 grader celsius.


== Eksterne lenker ==
(en) stripet sjokolademalle – oversikt og omtale av artene i WORMS-databasen 
(en) stripet sjokolademalle i Encyclopedia of Life 
(en) stripet sjokolademalle i Global Biodiversity Information Facility 
(en) stripet sjokolademalle hos FishBase 
(en) stripet sjokolademalle hos ITIS 
(en) stripet sjokolademalle hos NCBI 
(en) Kategori:Platydoras costatus – bilder, video eller lyd på Wikimedia Commons 
Platydoras costatus – detaljert informasjon på Wikispecies (en) Platydoras costatus (Linnaeus, 1758) Raphael catfish - FishBase
Sverre Strandli

Sverre Gunnar Strandli (født 30. september 1925 i Brandval, død 4. mars 1985 i Charlottenberg) var en norsk sleggekaster.
Han tok gull i EM i friidrett 1950 og sølv i 1954. I OL-sammenheng kom han på en sjuendeplass i 1952 i Helsingfors, en åttendeplass i 1956 i Melbourne og en ellevteplass i 1960 i Roma. Han var forøvrig Norges  flaggbærer under lekene i Roma. Under EM i friidrett 1962 klarte han ikke å kvalifisere seg til finalen. Han ble norgesmester i sleggekast i årene 1949–1954, 1956–1957 og 1960–1962. I tillegg ble han norgesmester i kulestøt i 1954. Hans prestasjoner i NM gav han hele seks kongepokaler.
EM-seieren gjorde Strandli til Årets idrettsnavn i 1950.
Strandli satte to verdensrekorder i slegge, begge på Bislett. Den første rekorden var på 61,25 meter ble satt i september 1952 og året etter kom den andre på 62,36 meter. Verdensrekorden stod fram til august 1954, da Mikhail Krivonosov kastet 63,34 meter. For sin andre verdensrekord ble Strandli i 1953 for andre gang kåret til Årets idrettsnavn. Han satte i oktober 1962 sin endelige personlige rekord på 63,88 meter i Trondheim, men på det tidspunktet hadde Harold Connolly forbedret verdensrekorden til 70,67 meter.


== Medaljer i norske mesterskap ==


== Se også ==
Mestvinnende utøvere i NM i friidrett


== Referanser ==


== Eksterne lenker ==
(de) Sverre Strandli – Munzinger Sportsarchiv 
(en) Sverre Strandli – Olympics.com 
(en) Sverre Strandli – Olympic.org 
(en) Sverre Strandli – Olympedia 
(en) Sverre Strandli – Sports-Reference (OL-resultater – arkivert) 
(en) Sverre Strandli – Track and Field Statistics
Arbeidergata (Oslo)

Se pekerside for flere forekomster av Arbeidergata.
Arbeidergata (2-4) er en gate som går mellom Professor Aschehougs plass og Stortings plass i Oslo sentrum. 


== Kjente bygninger ==
Bohemen Sportspub åpnet i Arbeidergata 2 i juli 1998, og har blitt stampub til supportere av Vålerenga Fotball. Selve bygningen er fra ca. 1860 og ble bygget som boligeiendom i kombinasjon med smie. Fra rundt 1875 holdt Christiania Dørvriderfabrik til her.


== Referanser ==


== Litteratur ==
Oslo byleksikon


== Eksterne lenker ==
«Oslo kommune – Bydelsoversikt (A)». Oslo kommune. Arkivert fra originalen 29. juli 2014. Besøkt 22. august 2015. 
Artemisia.no om Arbeidergata 2
MF «Bergensfjord»

Navnet «Bergensfjord» er brukt på en rekke skip. Se  flere betydninger

MF «Bergensfjord», er en bilferge bygget i 2006 for Fjord1. Fergen går i rutefart for Fjord1 på Mortavika - Arsvågen.
Fergen ble døpt 25. november 2006 i Florø av daværende samferdselsminister Liv Signe Navarsete. I forbindelse med overtakelsen ble det ble holdt åpen dag i byene Florø, Bergen, Leirvik på Stord, Haugesund og Stavanger.
Fergen satte verdensrekord for oppnådd hastighet med enskrogs pendelferger på Byfjorden i Bergen, 23,5 knop (tilsvarende 43,5 km/t).


== Tidslinje ==
2006 - Levert som MF «Bergensfjord»  til Fjord1, Flaggstat:  Florø.
2006 - Døpt.
2007 - Satt inn i Halhjem - Sandvikvåg.
2019 - Torghatten Nord tok over sambandet.
2019 - Satt inn i Mortavika - Arsvågen, som reserve.2021/22 - Fremdeles i rederiets flåte, og Fortsatt som reserve i ruten Arsvågen- Mortavika.


== Se også ==
Her er de fergene MF «Bergensfjord» har gått i rute med/er søsterferge til:

MF «Mastrafjord»
MF «Raunefjord»
MF «Stavangerfjord»
MF «Boknafjord»
MF «Fanafjord»


== E39 Fergene ==
MF «Bergensfjord» er 1 av 13 gassferjer som går E39, i tillegg til de andre. Her er alle de 26 E39 fergene:

MF «Eresfjord»
MF «Svanøy»
MF «Romsdal»
MF «Korsfjord»
MF «Fannefjord»
MF «Moldefjord»
MF «Lote»
MF «Tidefjord»
MF «Festøya»
MF «Gloppefjord»
MF «Eidsfjord»
MF «Stord» (Reserveferge)
MF «Stavanger»
MF «Oppedal»
MF «Ampere»
MF «Bømlo» (Reserveferge)
MF «Samnøy»
MF «Færøy»
MF «Huftarøy»
MF «Flatøy»
MF «Lysøy»
MF «Mastrafjord»
MF «Raunefjord»
MF «Bergensfjord»
MF «Stavangerfjord»
MF «Boknafjord»


== Bildegalleri ==

		
		
		
		


== Referanser ==


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 6. oktober 2012. 
Langes, W. (2015). «Fjordfaehren.de» (tysk). Arkivert fra originalen 28. oktober 2014. Besøkt 19. april 2015. 
MarineTraffic (2015). «MarineTraffic» (engelsk). Besøkt 16. april 2015. 


== Eksterne lenker ==
(en) Bergensfjord (ship, 2006) – kategori av bilder, video eller lyd på Commons 
(en) IMO 9343091 – kategori av bilder, video eller lyd på Commons 
(en) MF «Bergensfjord» – DNVs skipsregister 
(en) MF «Bergensfjord» – Den internasjonale sjøfartsorganisasjonen 
(no) MF «Bergensfjord» – Skipsrevyen 
(no) MF «Bergensfjord» – Maritimt Magasin 
Informasjon om skip
Skipsregistrene, Bergen Arkivert 15. november 2011 hos Wayback Machine.
Skipsregistrene, NIS/NOR
Treskonebb

Treskonebb (Balaeniceps rex) er en stor, flygedyktig fugl i gruppen pelikanfugler (Pelecaniformes). Arten er eneste nålevende representant for slekten Balaeniceps, som er en søsterslekt til Pelecanus (pelikaner) og nært beslektet med Scopus (skyggefugl).


== Beskrivelse ==

Det karakteristiske nebbet, som er spesielt stort (23x10 cm) og ender i en kvass krok og kan minne om en tresko, har gitt denne arten sitt norske navn. Fuglen kan bli omkring 115–150 cm høy (kroppslengden utgjør cirka 100–120 cm) og 4–7 kg tung.
Arten regnes som solitær utenom hekketiden. Hunnen legger 1–3 egg og inkubasjonstiden er cirka 30 dager. Det tar to–tre år før ungene blir reproduktive. Treskonebb i fangenskap kan leve til de blir mer enn 30 år gamle.
Den jakter om natten, primært i hurtig bakholdsangrep. Byttet er vanligvis fisk av ulike slag og størrelser, spesielt afrikansk lungefisk, men den tar også amfibier, små vannslanger, firfisler, skilpadder, rotter, fugler og til og med små krokodiller.


== Utbredelse ==
Arten finnes i sumpområder fra Sør-Sudan til Zambia, men til tross for den store utbredelsen er totalbestanden beskjeden. Man regner med at det finnes færre enn 10 000 individer.Arten trives best der det er papyrusgress, rørsumper og oversvømte sumpområder med flytende vegetasjon.


== Systematikk ==
Skyggefuglens plassering i systematikken har vært usikker, og den har vanligvis hatt sin egen familie, men AOU mente den var en del av pelikanfamilien. HBW Alive plasserer den imidlertid i sin egen familie, noe kladogrammet nedenfor også reflekter.


== Referanser ==


== Eksterne lenker ==
(en) treskonebb i Encyclopedia of Life 
(en) treskonebb i Global Biodiversity Information Facility 
(no) treskonebb hos Artsdatabanken 
(en) treskonebb hos ITIS 
(en) treskonebb hos NCBI 
(en) Kategori:Balaeniceps rex – bilder, video eller lyd på Wikimedia Commons 
(en) Balaeniceps rex – galleri av bilder, video eller lyd på Wikimedia Commons 
Balaeniceps rex – detaljert informasjon på Wikispecies
Møbelsnekker

En møbelsnekker er en snekker som utøver møbelsnekkerfaget, et håndverksfag med lange tradisjoner.  
Møbelsnekkere utfører hovedsakelig arbeider med inventar i hus, det vil si møbler, men kan ofte også fremstille kjøkken, bad, vinduer, dører og trapper. 
For en møbelsnekker er det i tillegg til inngående materialkunnskap viktig med god innsikt innen områdene liming og lakkering. Design og stilhistorie er grunnleggende viktig.


== Utdanning i Norge ==
Opplæringen starter på videregående skole Vg1 Design og håndverk, Vg1 Bygg og anleggs teknikk eller på  Vg1 Teknikk og industriell produksjon. Første skoleåret er Vg1 Design og håndverk og andre skoleåret er Vg2 Design og trearbeid. Etter 2 år på skole må de gå to år i lære før svenneprøve kan avlegges. Etter ytterligere to år kan man ta mesterprøven.


== Se også ==
Ebenist, kunstsnekker som utfører finere snekkerarbeider og arbeider i edle tresorter


== Eksterne lenker ==
Utdanning.no sin yrkesbeskrivelse av møbelsnekker
Design og håndverk – Møbelsnekker